Ur wech ar miz, e bro Kemperle - Moelan - Konk-Kerne pe kostez Lokorn, ech en gav ur guchennig tud da ganañ asambles e-barzh un ostaleri. Brigitte Kloareg eo he deus bet ar soñj da lañsiñ bodadennoù anvet  ganti Meagan. Meagan rak holl achanomp ech ouzomp kanañ.    ...penaos  chall al laouenanig kano pa n deus teodig ebet. Echu e ganaouenn gant Serge. An ugent den a zo aze a strak gant o daouarn da drugarekaat anezhañ. En em gaout a ra an ostizez gant ar banneoù goulennet. Brigitte Kloareg a sell ouzh an dud, ar re nint ket bet klevet choazh dreist-holl, o klask gouzout piv a vefe prest da ganañ ma vefe kennerzhet un tammig. Ale, chwi pefe ivez un dra bennak da ganañ emichañs ?eme  Brigitte. Ya, met nem eus ket kanet an drase pemzek vloaz zo eme ar vaouez. Hag hi da stagañ gant Loguivy de la mer. Ar soñj da ober beilhadennoù Meagan a zo deut da Brigitte phe deus gwelet seurt abadennoù, singing circles en Iwerzhon. Eno he deus gwelet Brigitte tud a en em gave asambles da ganañ e-barzh ur pub, ha da ganañ nemetken. Ar sonerien a gustume en em gaout asambles, mes neuze an dud ne chellent ket kanañ ken. Ar ganerien o deus ezhomm da vezañ selaouet gant muioch a aked. Setu mo deus  bet ar soñj, un ugent vloaz zo, da en em gaout asambles da ganañ eme Brigitte. Ha Brigitte da ober ar memestra e Breizh abaoe miz Du 2001. Ur veilhadeg Meagan nhe deus netra da welet gant ul laz-kanañ, pe ur strollad kanaouennoù martoloded.  Anvet eo Meagan rak an holl dud a choar hag a chell kanañ. Amañ e teu da ganañ tud kozh ha yaouank na nem anavezont ket an eil egile araok,  lennet o deus barzh ar gazetenn e vefe un abadenn Meagan ha dont a reont. Neus forzh piv a chell dont, gant ma  kano traoù deus ar chorn-bro pe deus Breizh. E-mod-se e chell an dud deskiñ an eil re digant ar re all ivez, barzh ur seurt kan a blij dezho holl. Kanañ a reont traoù o deus klevet digant o mamm-gozh pe digant tud o chom en-dro dezho, klask a reont reiñ en-dro ar from o deus bet o selaou ar ganaouenn. eme Brigitte. Ma teufe an nozvezhioù Meagan da vezañ ken anavezet e Breizh hag ar singing circles en Iwerzhon, ma vefe graet abadennoù a seurt-se un tammig dre-holl dre ar vro, neuze e vefe laouen  Brigittte o welet ar chan o kemeret en-dro ar plas en deus bet gwechall e Breizh. 